Ugyanebben az évben a párosmérkőzéses szakaszba kerülést megismételte a PCA által szervezett világbajnoki versenysorozaton is. 1993-ban Groningenben az 1995-ös klasszikus sakkvilágbajnokság keretében rendezett kvalifikációs versenyen elért 4. helyezésével kiharcolta a jogot, hogy részt vegyen a Professzionális Sakkszövetség (PCA) világbajnokjelöltek versenyének párosmérkőzéses szakaszában. A negyeddöntőben azonban – a később a döntőig jutó – Gata Kamskytól 4,5–1,5 arányban vereséget szenvedett.